Sirmium
Sirmium (e serbeg : Сирмијум ; el lizherenneg latin : Sirmijum), hiriv Sremska Mitrovica e proviñs Voivodina, e Serbia, zo bet ur gêr bouezus en Impalaeriezh roman ; kêr-benn Pannonia e oa, ha Pannonia Secunda goude, war ar stêr Sava.

Krouet e voe gant ar Gelted en IIIvet kantved kent JK. Aloubet e voe gant ar Romaned er Iañ kantved kent JK.

Kêr-benn ekonomikel proviñs Pannonia e oa hag unan eus peder c'hêr-benn an Impalaeriezh roman en amzer an Detrarkiezh.

Anv 
 Sirmium ː an anv a dalv kement ha « red an dour», pe « an douar gleb », abalamour d'ar stêr Sava (e latin : Savum); an anv zo aet da Sirmich e alamaneg, ha da Sremska e serbeg.

Darvoudoù 
Aorelian, Probus, ha Gratian a oa ginidik eus Sirmium. Claudius II ha Marcus Aurelius a zo marv aze.

 19 Genver 379 ː savet eo Theodosius da impalaer ar Reter gant Gratianus e Sirmium
 diskar-amzer 379 ː kejañ a ra Gratianus ha Theodosius e Sirmium, ha lezel a reont Dakia ha Makedonia da vont gant ar varbared.

Tud 
 Marcus Aurelius, impalaer roman (161-180) ; e oa staliet e Sirmium e-kerzh ergerzhadennoù Pannonia 170-180 ;
 Maximinus Iañ an Thrak, impalaer roman (235-238), en eus renet an impalaeriezh eus Sirmium ;
 Ingenuus, impalaer roman (260), en em savet da impalaer e Sirmium ;
 Regalianus, impalaer roman (260), en em savet da impalaer e Sirmium ;
 Galerius, impalaer roman (305-311), en deus renet hag e oa caesar da vare ar pederveliezh, diouzh e di e Sirmium (293-296) ;
 Crispus, Caesar an impalaer roman ; en em savet da caesar e Sirmium en 317 ;
 Constantinus II, impalaer roman; da gentañ Caesar; savet da august = impalaer e Sirmium in 317 ;
 Vetranio, impalaer roman; en em savet e Sirmium e 350 ;
Theodosius Iañ, impalaer roman (378-395) ; savet da impalaer gant Gratianus e Sirmium
Valerius Licinius, prefed Pannonia, staliet e Sirmium (308-314) ;
Apricanus, prefed Pannonia Secunda, staliet e Sirmium (355) ;
Mesala, prefed Pannonia Secunda (373) ;
Petronius Probus, prefed Sirmium (374) ;
Aurelius Victor, prefed Pannonia Secunda (361); en eus savet un istor Roma betek Juluan ar Renavi.
Leontius, prefed Sirmium (426).

Tud bet ganet eno 
 Aurelianus, impalaer roman
 Probus, impalaer roman
 Flavius Gratianus, impalaer roman

Tud marvet eno

Gwelet ivez 
 Sremska Mitrovica

Levrlennadur 
 François Zosso & Christian Zingg : Les empereurs romains 24 av J.-C. - 476 ap. J.-C. Embannadurioù Errance. 1994

Notennoù ha daveoù 

Kêrioù roman
Istor Serbia